**ZMLUVA NA POSKYTOVANIE SLUŽIEB**

**ÚDRŽBY A SERVISU OBCHODNÉHO INFORMAČNÉHO SYSTÉMU PREPRAVNEJ SIETE**

uzavretá v zmysle § 269 ods. 2 zákona č. 513/1991 Zb. Obchodný zákonník v  znení neskorších predpisov medzi zmluvnými stranami:

|  |  |
| --- | --- |
| 1. **Objednávateľ:**
 | **eustream, a.s.** |
| Sídlo: | Votrubova 11/A |
|  | 821 09 BratislavaSlovenská republika |
| Akciová spoločnosť zapísaná v Obchodnom registri Okresného súdu Bratislava I., Slovenská republika, Oddiel: Sa, Vložka číslo: 3480/B |
| Zastúpený: |  |
| IČO | 35 910 712 |
| IČ DPH | SK2021931175 |
| DIČ | 2021931175 |
| Bankové spojenie I. | VÚB, a.s. |
| Číslo účtu: | 1101153/0200 |
| SWIFT (BIC) | SUBASKBX |
| IBAN | SK72 0200 0000 0000 0110 1153 |
| Bankové spojenie II. | Tatra banka, a.s. |
| Číslo účtu: | 2935700511/1100 |
| SWIFT (BIC) | TATRSKBX |
| IBAN | SK78 1100 0000 0029 3570 0511 |
| Kontaktná osoba vo veciachzmluvných |  |
| Kontaktná osoba vo veciachtechnických  |  |

(ďalej len „Objednávateľ“)

a

|  |  |
| --- | --- |
| 1. **Poskytovateľ**
 |  |
| Sídlo: |  |
|  |  |
| Zapísaná v: |  |
| Zastúpený: |  |
| IČO |  |
| IČ DPH |  |
| DIČ |  |
| Bankové spojenie  |  |
| Číslo účtu: |  |
| SWIFT (BIC) |  |
| IBAN |  |
| Kontaktná osoba vo veciachzmluvných  |  |
| Kontaktná osoba vo veciachtechnických |  |

|  |  |
| --- | --- |
| (ďalej len „Poskytovateľ“) |  |

**DEFINÍCIE**

Pre účely tejto Zmluvy na poskytovanie služieb údržby a servisu obchodného informačného systému prepravnej siete (ďalej len „**Zmluva**“) sa rozumie:

**Obchodný informačný systém pre obchodné riadenie prepravy plynu** (ďalej tiež ako **„Systém“**) – ........................................... vytvorený, dodaný a/alebo implementovaný Poskytovateľom u Objednávateľa podľa Zmluvy o dielo............... ev.č. ...... zo dňa......... (ďalej len „Zmluva o dielo“), ktorý je identifikovateľný svojím názvom, verziou a softvérovým obsahom v rozsahu Custom softvéru a Podporného softvéru Poskytovateľa; Súčasťou Systému sú aj také softvérové úpravy/konfigurácie vykonávané v Podpornom softvére Objednávateľa, ktoré sú nevyhnutné pre správne fungovanie Systému (napr. databázové objekty v MS SQL). Za Systém sa tiež považujú ďalšie verzie Systému vyvinuté Poskytovateľom, ktoré vznikli po odovzdaní diela v zmysle Zmluvy o dielo;

**Softvér** - akýkoľvek softvér dodaný a/alebo implementovaný u Objednávateľa, ktorý je nevyhnutný pre naplnenie funkcie a účelu Systému, t.j. pre riadnu prevádzku Obchodného informačného systému prepravnej siete ako celku. Softvér zahŕňa Custom softvér, Podporný softvér Poskytovateľa a Podporný softvér Objednávateľa.

**Custom softvér** – Softvér (aplikácia, integračné rozhrania), ktorého zdrojový kód je originálnym dielom Poskytovateľa.

**Podporný softvér Poskytovateľa** - komerčný alebo open source Softvér tretích strán iných ako Poskytovateľ, ktorý je nevyhnutný pre funkčnosť Systému a ktorý bol Objednávateľovi dodaný Poskytovateľom v zmysle Zmluvy o dielo. Zoznam Podporného softvéru Poskytovateľa je uvedený v Prílohe č. 10 Zmluvy;

**Podporný softvér Objednávateľa** - komerčný alebo open source Softvér tretích strán iných ako Poskytovateľ, ktorý je nevyhnutný pre funkčnosť Systému a ktorý nebol dodaný v zmysle Zmluvy o dielo. Ide najmä o operačné systémy MS Windows (vrátane natívnych služieb, napr. IIS) a Linux (Debian, CentOS), databázový systém MS SQL. Zoznam Podporného softvéru Objednávateľa je uvedený v Prílohe č. 11 Zmluvy;

**Služby starostlivosti o Systém** – poskytovanie služieb v rozsahu:

* Update a/alebo Upgrade a/alebo Patch Systému,
* informovanie Objednávateľa o nových verziách Systému,

**Vývoj Systému**  - zmena a/alebo úprava (doplnenie, rozšírenie) Systému alebo jeho častí, podľa požiadaviek Objednávateľa a v rozsahu a za podmienok dohodnutých v tejto Zmluve;

**Update** –doplnenie nových funkcií alebo vlastností, zvýšenie stability a výkonu, zlepšenie kompatibility, zvýšenie bezpečnosti alebo opravy Softvéru menšieho rozsahu, ktoré sú spravidla poskytované formou menších softvérových balíkov, ktoré dopĺňajú existujúcu verziu Softvéru;

**Upgrade** – doplnenie nových funkcií alebo vlastností, zvýšenie stability a výkonu, zlepšenie kompatibility, zvýšenie bezpečnosti a/alebo opravy Softvéru väčšieho rozsahu, ktoré sú spravidla poskytované formou väčších softvérových balíkov, ktoré v plnom rozsahu nahrádzajú pôvodnú verziu Softvéru;

**Patch**  – oprava Softvéru, ktorá rieši Bezpečnostné zraniteľnosti Softvéru;

**Hrozba –** potencionálna príčina kybernetickej bezpečnostnej udalosti alebo incidentu, ktorého následkom môže byť narušenie dôvernosti, dostupnosti alebo integrity Softvéru alebo informácií v ňom spracúvaných;

**Bezpečnostná zraniteľnosť** - slabé miesto Softvéru, ktoré môže byť zneužité Hrozbou;

**Bezpečnostná zraniteľnosť Custom softvéru –** Bezpečnostná zraniteľnosť Custom softvéru identifikovaná nezávislou odbornou autoritou na vykonávanie penetračných testov, ktoré sú klasifikované najvyšším stupňom kritickosti a zároveň ide jednoznačne o chyby programovania z dôvodu nerešpektovania zásad praktík v zmysle čl. IV, bod 3, ods. 3.7 a 3.8 Zmluvy, pričom zneužitie týchto Bezpečnostných zraniteľností je možné realizovať vzdialene alebo ich zneužitie má za následok neautorizovaný prístup k citlivým informáciám Objednávateľa;

**Bezpečnostná zraniteľnosť Podporného softvéru** **Poskytovateľa -** Bezpečnostná zraniteľnosť Podporného softvéru Poskytovateľa na úrovni „High“ a „Critical“ v zmysle Common Vulnerability Scoring System verzie 3, viď. https://nvd.nist.gov/vuln-metrics/cvss.

**Kritická bezpečnostná zraniteľnosť –** Bezpečnostná zraniteľnosť Custom softvéru a Bezpečnostná zraniteľnosť Podporného softvéru;

**Ostatné služby** - poskytovanie školení, konzultácií a odborného poradenstva súvisiaceho so Systémom;

**Response time** - reakčná doba Poskytovateľa, počítaná od nahlásenia Vady Objednávateľom do nástupu na jej definovanie, resp. odstránenie;

**Fix time** - záväzný čas odstránenia Vady, počítaný medzi nahlásením Vady Objednávateľom a jej odstránením Poskytovateľom;

**Vada** - akákoľvek chyba, nedostatok, porucha alebo akýkoľvek iný problém Systému, brániaci ich riadnemu a/alebo bezchybnému užívaniu resp. dohodnutému alebo obvyklému fungovaniu (vrátane právnych vád Systému, resp. ich častí), a/alebo spôsobujúci ich čiastočnú alebo úplnú nefunkčnosť, a/alebo spôsobujúci čiastočné a/alebo úplné obmedzenie ich používania/prevádzky;

Na účely plnenia predmetu tejto Zmluvy Vady rozdeľujeme do troch kategórií:

**Vada kategórie A** – Systém nie je použiteľný vo svojich základných funkciách, alebo sa vyskytuje kritická funkčná Vada znemožňujúca jeho činnosť a zakladajúca možnosť vzniku škody.

**Vada kategórie B** – funkčnosť Systému je vo svojich funkciách znížená tak, že tento stav obmedzuje alebo ohrozuje bežnú prevádzku Objednávateľa.

**Vada kategórie C** – ostatné drobné Vady Systému, ktoré nespadajú do kategórie Vád A a B.

**Človekodeň (MD)** - 8 (osem) človekohodín, strávených 1 (jedným) pracovníkom Poskytovateľa poskytovaním príslušného plnenia predmetu tejto Zmluvy;

**BOZP** - bezpečnosť a ochrana zdravia pri práci;

**PO** – požiarna ochrana;

**ZoKB** - zákon Národnej rady Slovenskej republiky č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov;

**Vyhláška o bezpečnostných opatreniach** - Vyhláška Národného bezpečnostného úradu Slovenskej republiky č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení, v znení neskorších predpisov;

**Analýza rizík** - analýza rizík činností, prác a služieb dodávaných podľa tejto Zmluvy vykonaná Objednávateľom na základe ZoKB a v súlade s Vyhláškou o bezpečnostných opatreniach;

**Insolvenčná udalosť** – začatie konkurzného, reštrukturalizačného alebo podobného insolvenčného konania vedeného voči Poskytovateľovi podľa akéhokoľvek aplikovateľného právneho poriadku alebo vymenovanie likvidátora, správcu alebo osoby s podobnou funkciou vo vzťahu k celému majetku Poskytovateľa alebo k akejkoľvek jeho časti;

**Prekážka plnenia zmluvy** - akákoľvek iná udalosť ako Insolvenčná udalosť, v dôsledku ktorej nedôjde, po dobu dlhšiu ako 30 dní, k plnenie predmetu tejto Zmluvy zo strany Poskytovateľa v rozsahu činností, prác alebo služieb nevyhnutných na zabezpečenie riadnej prevádzky Systému.

**I.**

**PREDMET ZMLUVY**

1. Predmetom tejto Zmluvy je záväzok Poskytovateľa poskytovať na základe tejto Zmluvy pre Objednávateľa:
	1. služby starostlivosti o Systému za účelom udržania jeho funkčnosti v rozsahu podľa článku IV. bod 1. Zmluvy;
	2. služby údržby  Systému za účelom udržania jeho funkčnosti v rozsahu podľa článku IV. bod 2. Zmluvy;
	3. služby vývoja Systému podľa požiadaviek Objednávateľa v zmysle článku IV. bodu 3. Zmluvy;
	4. ostatné služby súvisiace so Systémom v zmysle článku IV. bodu 4. Zmluvy;

a záväzok Objednávateľa prevziať riadne poskytnuté služby (ďalej ako „**služby**“) a zaplatiť za ne Poskytovateľovi cenu v zmysle článku V. tejto Zmluvy.

1. Plnenie tejto Zmluvy v časti špecifikovanej v bode 1. písm. a) a písm. b) tohto článku Zmluvy poskytuje Poskytovateľ Objednávateľovi na základe tejto Zmluvy. Pre vylúčenie pochybností, vystavenie objednávky Objednávateľa nie je podmienkou pre poskytnutie služieb podľa bodu 1. a) a písm. b) tohto článku Poskytovateľom.
2. Presná špecifikácia činností za účelom poskytnutia služieb podľa bodu 1. písm. c) a písm. d) tohto článku, ktoré bude Poskytovateľ povinný pre Objednávateľa vykonať podľa potrieb a požiadaviek Objednávateľa, bude obsiahnutá v príslušnej čiastkovej zmluve, ktorá môže mať aj formu objednávok vystavených Objednávateľom a akceptovaných Poskytovateľom (ďalej len „**čiastková zmluva**“).

**II.**

**SPÔSOB UZATVÁRANIA ČIASTKOVÝCH ZMLÚV**

1. Plnenie zmluvy v zmysle článku I. bod 1. písm.  c) a d) je možné len na základe uzavretých čiastkových zmlúv, ktoré môžu mať formu objednávok Objednávateľa akceptovaných Poskytovateľom. Objednávateľ má právo vystavovať objednávky na Poskytovateľa podľa svojho vlastného uváženia a podľa svojich aktuálnych potrieb. Poskytovateľ si je zároveň vedomý, že vykonanie plnenia v zmysle článku I. bod 1 písm. c) a d) (ďalej len „plnenie“) bez uzavretej čiastkovej zmluvy si nemôže nárokovať.
2. Každá čiastková zmluva musí obsahovať minimálne označenie zmluvných strán, označenie tejto Zmluvy, špecifikáciu plnenia vrátane jeho rozsahu (množstva), termín a miesto vykonania plnenia, miesto odovzdania vykonaného plnenia, dátum podpísania čiastkovej zmluvy, cenu stanovenú v súlade s Prílohou č. 2 Zmluvy a meno, priezvisko a podpis oprávnených osôb oboch zmluvných strán a ďalšie náležitosti stanovené touto Zmluvou.
3. Doručenie objednávky Poskytovateľovi sa považuje za návrh Objednávateľa na uzavretie čiastkovej zmluvy. Objednávateľ je oprávnený zaslať Poskytovateľovi každú objednávku (návrh na uzavretie čiastkovej zmluvy) nasledovne:
* buď ako originálnu listinu (vyhotovenie) poštou, doručovateľskou službou, kuriérom alebo osobne na adresu sídla Poskytovateľa alebo na inú adresu Poskytovateľa, ktorú Poskytovateľ Objednávateľovi písomne oznámil na účely plnenia tejto Zmluvy, alebo
* elektronickou formou vo formáte PDF (prípadne v inom všeobecne dostupnom grafickom formáte, napr. JPG, TIFF, PNG a pod.) elektronickou poštou na e-mailovú adresu Poskytovateľa uvedenú v bode 7. tohto článku.
1. Poskytovateľ sa zaväzuje každú objednávku (vyhotovenú v zmysle ponuky Poskytovateľa a odsúhlasenú Objednávateľom) doručenú Objednávateľovi v súlade s touto Zmluvou akceptovať tak, že objednávku potvrdí svojim podpisom a uvedie dátum a meno oprávnenej osoby. Poskytovateľ je povinný akceptovanú objednávku naskenovať vo formáte PDF (prípadne v inom všeobecne dostupnom grafickom formáte – napr. JPG, TIFF, PNG a pod.) a  Objednávateľovi bezodkladne, najneskôr do 2 (dvoch) pracovných dní odo dňa jej akceptovania, doručiť elektronicky (emailom) na emailovú adresu Objednávateľa uvedenú v bode 7. tohto článku Zmluvy. Na požiadanie je Poskytovateľ povinný Objednávateľovi doručiť aj originál akceptovanej objednávky poštou, doručovateľskou službou, kuriérom alebo osobne na adresu sídla Objednávateľa.
2. Pre vylúčenie pochybností sa za akceptovanie objednávky Objednávateľa Poskytovateľom považuje, ak Poskytovateľ na objednávke uvedie dátum, meno, priezvisko a podpis oprávnenej osoby, ako aj vykonanie akéhokoľvek iného úkonu Poskytovateľa, ktorý predstavuje jeho súhlas s podmienkami uvedenými v objednávke.
3. Neakceptovanie objednávky Objednávateľa vyhotovenej a doručenej v súlade s podmienkami stanovenými touto zmluvou a/alebo nedoručenie akceptovanej objednávky Objednávateľovi v súlade s podmienkami stanovenými touto zmluvou sa považuje za podstatné porušenie zmluvných povinností Poskytovateľa.
4. Zmluvné strany si dohodli pre účely doručovania a uzatvárania čiastkových zmlúv podľa ustanovení tohto článku nasledovné oprávnené osoby:

Oprávnená osoba Objednávateľa:

|  |  |  |
| --- | --- | --- |
| Meno | e-mail | tel. číslo |
|  |  |  |
|  |  |  |
|  |  |  |
|  |  |  |

Oprávnená osoba Poskytovateľa:

|  |  |  |
| --- | --- | --- |
| Meno | e-mail | tel. číslo |
|  |  |  |

1. V prípade zmeny oprávnenej osoby a/alebo adresy určenej pre zasielanie objednávok a/alebo uzatváranie čiastkových zmlúv je zmluvná strana, na strane ktorej k uvedenej zmene došlo, povinná o tejto zmene bezodkladne preukázateľne informovať druhú zmluvnú stranu. Zmluvné strany sa výslovne dohodli, že v prípade zmeny týchto údajov nie je nutné uzatvárať dodatok k tejto Zmluve a postačuje informácia zaslaná druhej zmluvnej strane podľa predchádzajúcej vety.
2. Čiastková zmluva sa považuje za uzavretú okamihom doručenia akceptovanej objednávky Objednávateľovi spôsobom podľa bodu 4. tohto článku.
3. Čiastkové zmluvy uzavreté medzi zmluvnými stranami počas platnosti tejto Zmluvy ostávajú naďalej platné bezo zmeny aj po ukončení platnosti tejto Zmluvy, a to do doby dohodnutej v čiastkovej zmluve, resp. do doby splnenia všetkých záväzkov z čiastkovej zmluvy vyplývajúcich. Práva a povinnosti zmluvných strán vyplývajúce z čiastkových zmlúv, ktoré boli uzavreté počas platnosti tejto Zmluvy, sa riadia ustanoveniami tejto Zmluvy aj po ukončení jej platnosti.

**III.**

**MIESTO PLNENIA ZMLUVY**

1. Miestom plnenia tejto zmluvy je sídlo Objednávateľa ak sa zmluvné strany nedohodnú inak.

 **IV.**

**SPÔSOB POSKYTOVANIA SLUŽIEB**

1. **Služby starostlivosti o Systém**

 Služby starostlivosti o Systém zahŕňajú nasledovné činnosti Poskytovateľa:

* 1. Poskytovateľ je povinný písomne informovať Objednávateľa o dostupnosti nových verzií Systému, t. j. o  novom Upgrade, Update, Patch, najneskôr do 30 dní od ich uvedenia na komerčný trh;
	2. Poskytovateľ sa zaväzuje poskytnúť nové verzie Systému formou Update, Upgrade a Patch, ihneď po ich vydaní výrobcom a v súlade s licenčnými podmienkami výrobcu softvéru, vrátane poskytnutia nevyhnutnej súčinnosti a odbornej spolupráce pri implementácii Update, Upgrade a/alebo Patch-u na mieste určenom Objednávateľom, vrátane všetkých potrebných zmien príslušnej dokumentácie;
	3. Poskytovateľ pri priebežnom vydávaní Update, Upgrade a Patch Systému poskytuje Objednávateľovi nevyhnutné inštalačné procedúry, nástroje a dokumentáciu;
	4. Poskytovateľ je povinný prostredníctvom kvalifikovaného personálu začať proces riešenia Bezpečnostných zraniteľností bez zbytočného odkladu, v prípade Kritických bezpečnostných zraniteľností najneskôr do 48 hodín od nahlásenia príslušnej Bezpečnostnej zraniteľnosti prostredníctvom helpdesku podľa bodu 2.1. písm. c) tohto článku. Poskytovateľ je povinný odstrániť nahlásenú Bezpečnostnú zraniteľnosť bez zbytočného odkladu, Kritickú bezpečnostnú zraniteľnosť však najviac do 30 dní od jej nahlásenia, ak sa zmluvné strany písomne nedohodnú inak;
	5. V prípade Kritickej bezpečnostnej zraniteľnosti Podporného softvéru Poskytovateľa začína proces riešenia Bezpečnostnej zraniteľnosti podľa bodu 1.4 tohto článku od momentu dostupnosti Patch-u pre daný softvér, ktorý poskytuje jeho výrobca/autor. Pokiaľ výrobca/autor daného softvéru neposkytne Patch do 30 dní od zverejnenia Kritickej bezpečnostnej zraniteľnosti, potom Poskytovateľ navrhne spôsob minimalizácie rizík spôsobených danou Bezpečnostnou zraniteľnosťou;
	6. Poskytovateľ garantuje prevádzkyschopnosť Systému na verziách Podporného softvéru Objednávateľa, u ktorých neskončila oficiálna podpora výrobcu/autora. Služby zahŕňajú aj test funkčnosti a overenie kompatibility Systému pri update, upgrade, patch Podporného softvéru Objednávateľa v prostredí Poskytovateľa;
	7. Poskytovateľ garantuje podporu na nové vyššie verzie webových prehliadačov (Microsoft Edge s Chromium jadrom, Google Chrome a Mozilla Firefox);
	8. Poskytovateľ zabezpečí bezplatný prechod na vyššiu Poskytovateľom podporovanú verziu Systému po skončení podpory prevádzkovanej verzie Systému u Objednávateľa.
1. **Služby údržby Systému**
	1. Poskytovateľ je povinný poskytovať Objednávateľovi služby údržby nasledovne:
2. V prípade vzniku Vád Systému sa Poskytovateľ zaväzuje poskytovať Objednávateľovi služby údržby 7 dní v týždni, 12 hodín denne, vrátane štátom uznaných sviatkov a dní pracovného pokoja, v čase od 7:00 do 19:00 hod. v Slovenskej republike;
3. Pomoc a podporu pri riešení vzniknutých Vád rieši Poskytovateľ primárne prostredníctvom dodávateľského helpdesku ([................](https://jira.ipesoft.com/servicedesk/customer/portal/41)), ktorý slúži na evidenciu Vád. V prípade, že dôjde k nefunkčnosti daného helpdesku, Objednávateľ je povinný nahlásiť vzniknutú Vadu telefonicky na číslo +421 ............. a následne zaslať správu o Vade spolu s vyplnením e-mailového formulára o vzniku Vady na e-mailovú adresu: .................... Poskytovateľ je povinný obratom elektronicky potvrdiť Objednávateľovi na e-mailovej adrese:..............; prijatie e-mailového formulára o vzniku Vady. V prípade, že nie je možné prijatie potvrdiť elektronicky, Poskytovateľ je povinný potvrdiť Objednávateľovi prijatie požiadavky na poskytnutie údržby telefonicky na telefónnom čísle +421 ................ Následne po sfunkčnení e-mailovej adresy je Poskytovateľ povinný potvrdenie poslať aj elektronickou formou;
4. Telefonické poradenstvo Poskytovateľa podľa písm. b) vyššie zahŕňa:
	* poradenstvo a konzultácie pri riešení vzniknutých Vád, identifikácia týchto Vád, hľadanie riešenia pri odstraňovaní Vád;
	* poradenstvo v otázkach, ktoré sa môžu vyskytovať pri používaní Systému, ktoré nie je možné vyriešiť pomocou prevádzkovej dokumentácie.
	1. Ak ide o Vady kategórie A, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Vád (response time) bez zbytočného odkladu, najneskôr do 3 hodín od doručenia e-mailového formulára o vzniku Vady a odstrániť Vadu (fix time) najneskôr do 1 pracovného dňa od jej nahlásenia (helpdesk aplikácia dodávateľa, telefonicky alebo doručením e-mailového formulára o vzniku Vady), ak sa zmluvné strany nedohodnú inak.
	2. Ak ide o Vady kategórie B, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Vád (response time) bez zbytočného odkladu, najneskôr do 24 hodín od doručenia e-mailového formulára o vzniku Vady a odstrániť Vadu (fix time) najneskôr do 5 pracovných dní od jej nahlásenia (helpdesk aplikácia dodávateľa, telefonicky alebo doručením e-mailového formulára o vzniku Vady), ak sa zmluvné strany nedohodnú inak.
	3. Ak ide o Vady kategórie C, za predpokladu ich nahlásenia Poskytovateľovi podľa bodu 2.1. tohto článku, je Poskytovateľ povinný prostredníctvom kvalifikovaného personálu začať proces definovania Vád (response time) bez zbytočného odkladu, najneskôr do 48 hodín od nahlásenia (helpdesk aplikácia dodávateľa, telefonicky alebo doručením e-mailového formulára o vzniku Vady) a odstrániť Vadu (fix time) najneskôr do najbližšieho nasadenia novej verzie Systému alebo jeho časti, ak sa zmluvné strany nedohodnú.
5. **Vývoj Systému**
	1. Objednávateľ je oprávnený kedykoľvek počas platnosti tejto Zmluvy požiadať o zmenu a/alebo úpravu (doplnenie, rozšírenie) Systému. Žiadosť o zmenu a/alebo úpravu Systému (pre účely tohto článku ďalej len „**Žiadosť**“), ktorej vzor tvorí Prílohu č. 1 Zmluvy, sa stáva pre zmluvné strany záväznou až na základe uzavretej čiastkovej zmluvy.
	2. Objednávateľ predloží Poskytovateľovi Žiadosť, ku ktorej je Poskytovateľ najneskôr do 10 pracovných dní (ak sa  zmluvné strany nedohodnú inak) od jej doručenia povinný vypracovať „Návrh riešenia“, v ktorom uvedie:
6. či je navrhovaná úprava a/alebo zmena Systému (ďalej tiež ako „**riešenie**“) realizovateľná,
7. popis navrhovaného riešenia,
8. odhad časových a personálnych kapacít a navrhovaných nákladov u Objednávateľa,
9. navrhovaný spôsob a podmienky akceptácie riešenia,
10. navrhované varianty úpravy a/alebo zmeny Systému, pokiaľ také variantné riešenie existuje a je relevantné,
11. definovanie požadovanej súčinnosti Objednávateľa,
12. termín dodania/realizácie úpravy a/alebo zmeny Systému,

(pre účely tohto článku ďalej len „**Návrh riešenia**“).

* 1. Pre vypracovanie Návrhu riešenia Objednávateľ poskytne Poskytovateľovi súčinnosť nevyhnutnú na jeho vypracovanie. Následne Poskytovateľ predloží Návrh riešenia Objednávateľovi. Objednávateľ je oprávnený požiadať o spresnenie Návrhu riešenia Poskytovateľa, pokiaľ nie je špecifikovaný jednoznačne, alebo nepokrýva všetky súvislosti riešenia. Poskytovateľ je povinný Návrh riešenia doplniť najneskôr do 5 pracovných dní odo dňa doručenia žiadosti o spresnenie Návrhu riešenia.
	2. Návrh riešenia vypracovaný Poskytovateľom podľa bodu 3.2 tohto článku a dokumentáciu k Návrhu riešenia v plnom rozsahu technickej ponuky, je Objednávateľ oprávnený predložiť na posúdenie tretej strane len so súhlasom Poskytovateľa, Objednávateľ je povinný informovať Poskytovateľa o predložení Návrhu riešenia tretej strane s uvedením názvu a sídla tretej strany. Posúdený Návrh riešenia môže byť predmetom rokovania medzi Objednávateľom a Poskytovateľom.
	3. Pri akejkoľvek úprave a/alebo zmene Systému , alebo ich časti je Poskytovateľ povinný doplniť a aktualizovať všetku dokumentáciu, ktorej sa predmetné úpravy/zmeny týkajú formou aktualizácie dotknutých častí dokumentácie. Zmenená a doplnená dokumentácia bude nevyhnutnou súčasťou odovzdania úpravy a/alebo zmeny Systému do prevádzky. Povinnosť Poskytovateľa doplniť a aktualizovať dokumentáciu sa vzťahuje aj na doplnenie a aktualizáciu informácií o zmenách v URL profile webovej časti Custom softvéru. Ide najmä o pridanie/odobranie URL, zmenu parametrov alebo zmenu dátového typu parametra. Pri úpravách a/alebo zmenách Systému, vykonávaných Poskytovateľom, je Poskytovateľ povinný, na základe uplatnenej požiadavky Objednávateľa, zabezpečiť v prospech pracovníkov Objednávateľa, všetky potrebné relevantné školenia používateľov a správcov Systému, v rámci rozsahu konkrétnej úpravy a/alebo zmeny Systému. Rozsah školení bude určený v návrhu riešenia pre príslušnú úpravu a/alebo zmenu Systému.
	4. Objednávateľ je povinný prevziať iba riadne poskytnuté služby. Odovzdanie a prevzatie úpravy a/alebo zmeny Systému bude vykonané na základe úspešne vykonaných akceptačných testov. Podmienky, obsah a rozsah akceptačných testov bude definovaný v písomnej špecifikácii akceptačných testov schválenej oboma zmluvnými stranami. Akceptačné testy zmien a/alebo úprav Systému budú prebiehať v testovacom prostredí Objednávateľa. Potvrdením o  prevzatí je zápisnica o výsledkoch akceptačného testu / testov, ako aj protokol o prevzatí úprav a/alebo zmien Systému do prevádzky na základe úspešne vykonaných akceptačných testov. Podmienkou prevzatia úprav a/alebo zmien Systému je odovzdanie aktualizovanej dokumentácie Systému podľa požiadaviek Objednávateľa.
	5. Poskytovateľ pri vývoji Systému postupuje v súlade s najlepšími praktikami z oblasti bezpečného vývoja softvérových produktov. Ide najmä o praktiky Software Development Lifecycle, dostupné napr. na https://www.microsoft.com/en-us/securityengineering/sdl a OWASP Secure Coding Practices dostupné na https://www.owasp.org. V rámci vývoja a údržby webových aplikácií ide predovšetkým o požiadavky ASVS (OWASP Application Security Verification Standard) Level 3 verzia v4 a ďalšie praktiky vrátane:
		+ Údaje na zápis sa odosielajú metódou POST (nie GET);
		+ Znemožnenie SQL injection;
		+ Znemožnenie XSS;
		+ Validácia vstupov;
		+ Podpora aktuálnych Javascript frameworkov, ak sú použité;
		+ Nepoužívať detailné chybové hlásenia odhaľujúce verziu a typ OS a aplikačného alebo webového servera.
	6. Pri vývoji Systému sa dôvernosť, integrita a hodnovernosť údajov zabezpečuje pomocou kryptografických prostriedkov používajúcich dostatočne odolné kryptografické mechanizmy.
1. **Ostatné služby**

Poskytovateľ je povinný poskytovať Objednávateľovi na základe uzavretej čiastkovej zmluvy aj ostatné služby, ktoré zahŕňajú:

* 1. Školenia užívateľov a správcov Systému (ďalej ako „**školenie**“) bude Poskytovateľ poskytovať po obojstrannej dohode na základe uzavretej čiastkovej zmluvy. Školenia je Poskytovateľ povinný vykonať na dohodnutom mieste, v dohodnutom termíne a dohodnutým spôsobom. Potvrdením o vykonaní školenia je prezenčná listina podpísaná účastníkmi školenia. Poskytovateľ je povinný o absolvovaní školenia vystaviť potvrdenie o absolvovaní školenia pre každého účastníka zvlášť. Poskytovateľ odporúča Objednávateľovi vykonať minimálne každé dva roky preškolenie správcov Systému.
	2. Konzultácie a odborné poradenstvo (nezahŕňa telefonické poradenstvo, poskytované v rámci údržby Systému) v otázkach, ktoré sa môžu vyskytnúť pri používaní Systému a ktoré nie je možné vyriešiť pomocou dokumentácie k Systému, bude Poskytovateľ poskytovať po obojstrannej dohode na základe uzavretej čiastkovej zmluvy. Konzultácie a/alebo odborné poradenstvo je Poskytovateľ povinný vykonať na mieste, v termíne a spôsobom dohodnutým v príslušnej čiastkovej zmluve. Potvrdením o vykonaní konzultácie a/alebo odborného poradenstva je protokol o poskytnutí konzultácie a odborného poradenstva podpísaný oboma zmluvnými stranami.

**V.**

 **CENA**

1. Cena za služby bez DPH podľa článku I. bod 1 písm. a) a písm. b) tejto Zmluvy je uvedená v Prílohe č. 2 Zmluvy.
2. Cena za služby bez DPH podľa článku I. bod 1 písm.  c) a d) Zmluvy bude stanovená v súlade s jednotkovými cenami, uvedenými v Prílohe č. 2 tejto Zmluvy a na základe skutočne poskytnutých služieb.
3. Ceny sú uvedené bez dane z pridanej hodnoty. K fakturovaným cenám bude uplatnená DPH v zmysle platných právnych predpisov.

**VI.**

**PLATOBNÉ A FAKTURAČNÉ PODMIENKY**

* + - 1. Cena podľa článku V. bod 1. Zmluvy bude fakturovaná po riadnom poskytnutí služieb nasledovne:
1. ..................... EUR za obdobie od 1.5.2022 do 30.6.2022;
2. ........... raz za kalendárny štvrťrok počas obdobia od 1.7.2022 doj 31.12.2027,

Poskytovateľ je povinný vystaviť faktúru do 15-tich dní po skončení obdobia uvedeného v bode 1 písm. a) resp. do 15-tich dní po skončení príslušného kalendárneho štvrťroku v prípade platby podľa bodu 1 písm. b) a riadne ju doručiť Objednávateľovi. Prílohou k faktúre bude Protokol o poskytnutí služieb za dané obdobie v prípade Protokolu za obdobie podľa bodu 1 písm. a) resp. za kalendárny štvrťrok v prípade Protokolu za kalendárny štvrťrok podľa bodu 1 písm. b). Vzor Protokolu o poskytnutí služieb je uvedený v Prílohe č. 3 Zmluvy.

* + - 1. Cena podľa článku V. bod 2. Zmluvy bude fakturovaná vždy po riadnom vykonaní a protokolárnom prevzatí služby na základe čiastkovej zmluvy. Cena za jednotlivé služby bude stanovená v súlade s cenami, uvedenými v Prílohe č. 2 tejto Zmluvy. Poskytovateľ je povinný vystaviť faktúru do 15-tich dní po poskytnutí služby a riadne ju doručiť Objednávateľovi. Poskytovateľ je povinný osobitne vyčísliť na faktúre hodnotu školení, poskytnutých licencií alebo upgrade.
			2. Právo na zaplatenie ceny vzniká Poskytovateľovi po riadnom a včasnom splnení jeho záväzku. Objednávateľ uhradí cenu za poskytnuté služby na základe faktúry vystavenej Poskytovateľom a doručenej Objednávateľovi. Faktúry budú vystavené v mene euro.
			3. Faktúra musí obsahovať všetky náležitosti v zmysle platných právnych predpisov a súčasne tie, ktoré sú uvedené v Prílohe č. 4 Zmluvy, upravujúcej náležitosti faktúry.
			4. V prípade, že faktúra nebude obsahovať náležitosti podľa tejto Zmluvy, Objednávateľ má právo vrátiť faktúru bez zaplatenia. Oprávneným vrátením faktúry prestáva plynúť lehota splatnosti a táto plynie odznova odo dňa doručenia novej (opravenej) faktúry.
			5. Bankové spojenie Poskytovateľa, uvedené na faktúre musí byť zhodné s bankovým spojením dohodnutým v Zmluve. V opačnom prípade je Objednávateľ oprávnený uhradiť fakturovanú sumu na bankové spojenie, uvedené na faktúre. V prípade uvedenia nesprávneho bankového spojenia alebo rozdielneho bankového spojenia v Zmluve a/alebo vo faktúre zo strany Poskytovateľa, Objednávateľ nezodpovedá za prípadnú škodu, ktorá môže v dôsledku takto nesprávne adresovanej úhrady vzniknúť; v prípade, ak z takéhoto dôvodu škoda vznikla na ťarchu Objednávateľa, Objednávateľ má právo uplatniť si náhradu škody u Poskytovateľa, ktorý škodu spôsobil. Bankové poplatky dlžníka znáša dlžník, bankové poplatky veriteľa znáša veriteľ.
			6. Zmluvné strany postupujú pri vysporiadaní svojich daňových povinností podľa právnych predpisov platných v Slovenskej republike s vylúčením možnosti prevzatia daňovej povinnosti za obchodného partnera.
			7. Lehota splatnosti faktúry je 60 dní odo dňa jej doručenia druhej zmluvnej strane, pričom za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa. Pokiaľ posledný deň lehoty splatnosti pripadne na deň pracovného voľna, pokoja alebo sviatok v Slovenskej republike ako deň splnenia peňažného záväzku bude zmluvným partnerom za rovnako dohodnutých cenových a platobných podmienok akceptovaný nasledujúci prvý pracovný deň.
			8. Úhrada záväzkov oboch zmluvných strán bude vykonaná v mene euro.
			9. Zmluvné strany sa dohodli, že postúpenie akejkoľvek pohľadávky vyplývajúcej z tejto Zmluvy je možné len na základe predchádzajúcej písomnej dohody oboch zmluvných strán.
			10. V prípade, ak Poskytovateľ je platiteľom dane z pridanej hodnoty v Slovenskej republike vrátane zahraničnej  osoby, ktorá  má na území Slovenskej republiky prevádzkareň registrovanú pre daň z pridanej hodnoty a  fakturácia za predmet Zmluvy je vystavená pod identifikačným  číslom DPH prideleným stálej prevádzkarni v Slovenskej republike, Poskytovateľ týmto vyhlasuje, že:
	1. ku dňu podpisu tejto Zmluvy neexistujú dôvody, na základe ktorých by Objednávateľ mal alebo mohol byť ručiteľom za daňovú povinnosť Poskytovateľa vzniknutú z DPH, ktorú Poskytovateľ Objednávateľovi vyúčtoval alebo vyúčtuje k cene podľa tejto Zmluvy, podľa ustanovení § 69 ods. 14 v nadväznosti na § 69b zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“).
	2. Poskytovateľ vyhlasuje a zaväzuje sa, že v prípade, ak mu tak ukladá zákon o DPH, podá k DPH riadne daňové priznanie a v prípade vzniku povinnosti zaplatiť DPH túto v dohodnutom termíne splatnosti odvedie miestne príslušnému správcovi dane.
	3. Poskytovateľ vyhlasuje, že v prípade, ak mu zákon o DPH ukladá zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto Zmluvy, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.
		+ 1. Objednávateľ je oprávnený v prípade, že Poskytovateľ písomne nepotvrdí Objednávateľovi v čase vzniku daňovej povinnosti, že Objednávateľovi nevzniká povinnosť ručenia za DPH v zmysle § 69 ods. 14 zákona o DPH v zmysle bodu 11 pozdržať úhradu sumy vo výške DPH z každej príslušnej faktúry vystavenej Poskytovateľom, s čím Poskytovateľ výslovne súhlasí.

**VII.**

**PRÁVA A POVINNOSTI ZMLUVNÝCH STRÁN**

1. Poskytovateľ je povinný plniť túto Zmluvu prostredníctvom vlastného vhodného a odborne kvalifikovaného personálu. Objednávateľ má právo v opodstatnených prípadoch jednotlivých členov personálu Poskytovateľa odmietnuť, pričom dôvody odmietnutia musia byť opodstatnené a známe Poskytovateľovi.
2. Poskytovateľ sa zaväzuje udržiavať aktuálny stav poznatkov o Systéme, ktoré sú predmetom služieb starostlivosti a vývoja Systému. Ak by na základe poskytnutia služieb starostlivosti a vývoja Systému v zmysle článku I. bod 1. písm. a) a c) Zmluvy došlo k podstatným zmenám Systému Poskytovateľ sa na základe uplatnenej požiadavky Objednávateľa zaväzuje vykonať školenia jednotlivých užívateľov a správcov, za vopred písomne dohodnutých podmienok.
3. Poskytovateľ je povinný vykonať všetky potrebné opatrenia na to, aby v súvislosti s plnením predmetu Zmluvy na pracoviskách Objednávateľa zaistil bezpečnosť svojich zamestnancov ako i bezpečnosť zamestnancov Objednávateľa.
4. Poskytovateľ sa zaväzuje
	1. dodržiavať všetky právne predpisy na zaistenie bezpečnosti a ochrany zdravia pri práci (BOZP) a požiarnej ochrany (PO); dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách Objednávateľa, určené pracovné postupy a interné pokyny Objednávateľa na zaistenie BOZP a PO, s ktorými bol preukázateľne oboznámený,
	2. vykonávať iba práce, obsluhovať iba stroje a zariadenia a používať látky, ktoré sú určené špecifikáciou predmetu Zmluvy a ktoré neohrozujú zamestnancov Objednávateľa,
	3. v súvislosti s plnením Zmluvy náležite inštalovať, používať a udržiavať bezpečnostné a ochranné zariadenia nevyhnutné pre ochranu zamestnancov Objednávateľa,
	4. plniť predmet Zmluvy iba zamestnancami a osobami, konajúcimi v jeho mene, ktorým bol Objednávateľom udelený súhlas na vstup do jeho objektov,
	5. plniť predmet Zmluvy až po absolvovaní školenia BOZP a PO jeho zamestnancov alebo osôb konajúcich v jeho mene a ďalej v intervaloch určených Objednávateľom.
5. Poskytovateľ je povinný zabezpečiť pohyb svojich zamestnancov a ďalších osôb, konajúcich v jeho mene len na pracoviskách a priestoroch súvisiacich s plnením predmetu tejto Zmluvy.
6. Objednávateľ je povinný poskytnúť Poskytovateľovi súčinnosť, nevyhnutne potrebnú na splnenie predmetu tejto Zmluvy, najmä umožniť Poskytovateľovi primeraný prístup k Systému, ako aj použitie ďalšieho súvisiaceho zariadenia alebo pamäťových médií, nevyhnutných pre výkon služieb podľa tejto Zmluvy.
7. Objednávateľ je povinný používať  Systém podľa používateľskej a administrátorskej dokumentácie alebo podľa inštrukcií Poskytovateľa. Objednávateľ nesmie vykonávať žiadne úpravy alebo opravy dodaného a/ alebo implementovaného Systému resp. jeho častí, ktoré odporujú používateľskej, administrátorskej, produktovej a technickej dokumentácii dodávanej Poskytovateľom Systému.
8. Objednávateľ, alebo ním poverená osoba je oprávnený zúčastňovať sa pri činnostiach súvisiacich s poskytovaním služieb podľa tejto Zmluvy, najmä pri Vývoji Systému, vrátane programovania, pri príprav na odovzdanie a testovaní Systému v priestoroch Poskytovateľa. Termín prítomnosti Objednávateľa pri uvedených činnostiach bude vopred dohodnutý medzi zmluvnými stranami písomne.
9. Kontaktná osoba vo veciach realizácie predmetu tejto Zmluvy za Objednávateľa je: .............., tel. číslo: ..........................,(Kontaktná osoba Objednávateľa) alebo v prípade jej neprítomnosti, ňou vopred písomnou formou poverená osoba. Poverenie inej osoby bude písomne oznámené Poskytovateľovi.

 Kontaktná osoba Objednávateľa je oprávnená v mene Objednávateľa:

1. predkladať požiadavky na Vývoj Systému;
2. dohodovať podmienky realizácie Vývoja Systému;
3. potvrdzovať výkazy prác pracovníkov Poskytovateľa;
4. zabezpečovať poskytovanie súčinnosti Poskytovateľovi Objednávateľom;
5. podpisovať zápisnice o výsledku akceptačných testov Vývoja  Systému a protokoly o ich odovzdaní a prevzatí do prevádzky;
6. podpisovať Protokol o poskytnutí služieb údržby Systému;
7. predkladať požiadavky na konzultácie/odborné poradenstvo a školenia užívateľov a správcov Systému.
8. Kontaktná osoba vo veciach realizácie predmetu tejto Zmluvy za Poskytovateľa je: ................, tel. číslo ...................., (Kontaktná osoba Poskytovateľa), alebo v prípade jej neprítomnosti, ňou vopred písomnou formou poverená osoba. Poverenie inej osoby bude písomne oznámené Objednávateľovi.

 Kontaktná osoba Poskytovateľa je oprávnená v mene Poskytovateľa:

1. vypracovať stanovisko k návrhom Objednávateľa na Vývoj  Systému;
2. dohodovať podmienky realizácie Vývoja Systému;
3. riadiť práce pri Vývoji Systému, ako aj pri poskytovaní ostatných služieb Poskytovateľa, týkajúcich sa plnenia predmetu tejto Zmluvy;
4. podpisovať zápisnice o výsledku akceptačných testov Vývoja  Systému a protokoly o ich odovzdaní a prevzatí do prevádzky;
5. podpisovať Protokol o poskytnutí služieb údržby Systému;
6. dohodovať (odsúhlasovať) podmienky na poskytnutie konzultácií/odborného poradenstva a školení užívateľov a správcov Systému.
7. Zmluvné strany môžu kedykoľvek zmeniť kontaktnú osobu určenú podľa bodu 9. a 10. tohto článku. Zmena je voči druhej zmluvnej strane účinná odo dňa doručenia písomného oznámenia o zmene kontaktnej osoby.
8. Zmluvné strany rovnako môžu kedykoľvek zmeniť, alebo doplniť nimi dohodnuté kontaktné čísla a adresy určených kontaktných osôb. Zmena voči druhej zmluvnej strane je účinná odo dňa doručenia písomného oznámenia o zmene kontaktných údajov.

# VIII.

# USTANOVENIA TÝKAJÚCE SA POVINNOSTÍ ZMLUVNÝCH STRÁN V OBLASTI KYBERNETICKEJ BEZPEČNOSTI

1. Objednávateľ ako prevádzkovateľ základnej služby podľa ust. § 3 písm. k) ZoKB, zaradený do registra prevádzkovateľov základných služieb v zmysle ust. § 17 ods. 2 písm. a) ZoKB, je podľa ust. § 19 ods. 2 ZoKB povinný uzatvoriť s dodávateľom na výkon činností, ktoré priamo súvisia s prevádzkou sietí a informačných systémov pre prevádzkovateľa základnej služby, zmluvu o zabezpečení plnenia bezpečnostných opatrení a notifikačných povinností podľa ZoKB. Zmluvné strany sa dohodli, že táto zmluva o zabezpečení plnenia bezpečnostných opatrení a notifikačných povinností podľa ZoKB je obsiahnutá v tomto článku VIII. zmluvy.
2. V súlade s ust. § 8 a spôsobom podľa § 6 Vyhlášky o bezpečnostných opatreniach, Objednávateľ na základe kategorizácie Systému (ako je definovaný v tejto Zmluve) a na základe Analýzy rizík (ako je definovaná v tejto Zmluve) touto Zmluvou stanovuje nasledovné povinnosti Poskytovateľa v oblasti kybernetickej bezpečnosti, najmä:
	* 1. Poskytovateľ sa zaväzuje dodržiavať **bezpečnostné politiky** a **bezpečnostné opatrenia** špecifikované v Prílohe č. 7 tejto Zmluvy (ďalej len „**Bezpečnostné politiky a opatrenia na zabezpečenie kybernetickej bezpečnosti**“), v rozsahu činností tam uvedených, a svojím podpisom tejto Zmluvy vyjadruje s nimi svoj súhlas.
		2. Poskytovateľ sa zaväzuje chrániť všetky informácie poskytnuté mu Objednávateľom v rámci plnenia tejto Zmluvy v rozsahu, spôsobom a za podmienok stanovených pre ochranu dôverných informácií v článku XIV. tejto Zmluvy (ďalej len „**Sprístupnené informácie**“).
		3. Poskytovateľ sa zaväzuje bezodkladne informovať Objednávateľa o každej zmene v Zozname osôb s prístupom k informáciám a údajom Objednávateľa (ďalej len „**Oprávnená osoba Poskytovateľa**“), ktorý je Prílohou č. 9 tejto Zmluvy (ďalej tiež ako „**Zoznam osôb s prístupom k informáciám**“), a to najneskôr 5 dní pred uskutočnením tejto zmeny elektronickou formou vo formáte PDF doručenou elektronickou poštou na nasledovnú emailovú adresu Objednávateľa: *cybersec@eustream.sk*. Poskytovateľ sa súčasne zaväzuje zabezpečiť a preukázateľne informovať Objednávateľa o podpise vyjadrenia o zachovávaní mlčanlivosti každou Oprávnenou osobou Poskytovateľa po zmene Zoznamu oprávnených osôb v zmysle predchádzajúcej vety, a to minimálne v rovnakom rozsahu a za rovnakých podmienok ako je stanovené v Dohode o zachovávaní mlčanlivosti uzavretej medzi zmluvnými stranami v súlade s článkom XIV. tejto Zmluvy.
		4. Poskytovateľ v súvislosti s plnením a pre účely tejto Zmluvy bude využívať prístup do počítačovej siete Objednávateľa prostredníctvom siete Internet, a na tento účel sa Poskytovateľ zaväzuje najneskôr v deň uzavretia tejto Zmluvy súčasne uzavrieť s Objednávateľom Zmluvu o pripojení externých subjektov podľa vzoru uvedeného v Prílohe č. 5 tejto Zmluvy.
		5. Poskytovateľ sa zaväzuje v priebehu plnenia predmetu tejto Zmluvy umožniť Objednávateľovi kontrolu plnenia Zmluvy v priestoroch Poskytovateľa, a to za podmienok a spôsobom dohodnutým v článku X. tejto Zmluvy.
		6. Poskytovateľ môže poveriť vykonaním resp. poskytnutím služieb v rozsahu predmetu Zmluvy inú osobu (ďalej len „**Subdodávateľ**“) iba na základe predchádzajúceho písomného súhlasu Objednávateľa, a to za podmienok a spôsobom dohodnutým v článku IX. tejto Zmluvy.
		7. Poskytovateľ je povinný informovať Objednávateľa o každom kybernetickom bezpečnostnom incidente a o všetkých skutočnostiach majúcich vplyv na zabezpečenie kybernetickej bezpečnosti spôsobom a v rozsahu stanovenom v Prílohe č. 8 tejto Zmluvy.
		8. Po ukončení účelu, pre ktorý boli Sprístupnené informácie odovzdané alebo po zániku tejto Zmluvy sa Poskytovateľ zaväzuje po doručení písomnej žiadosti Objednávateľa bez zbytočného odkladu odovzdať všetky originálne hmotné nosiče Sprístupnených informácií v písomnej alebo elektronickej podobe, pričom zákonné povinnosti zmluvných strán týkajúce sa archivácie Sprístupnených informácií v súlade s právnymi predpismi týmto nie sú dotknuté. V prípade, že písomná žiadosť podľa predchádzajúcej vety nebude Poskytovateľovi doručená v dobe deväťdesiatich (90) dní po zrušení účelu, pre ktorý boli Sprístupnené informácie poskytnuté alebo po zániku tejto Zmluvy, je Poskytovateľ povinný originálne hmotné nosiče Sprístupnených informácií bezodkladne bezpečne zlikvidovať, ak nejde o prípady, v ktorých by likvidácia Sprístupnených informácií bola v rozpore so zákonom ustanovenou dobou uchovávania údajov alebo inou právnou povinnosťou ustanovenou Poskytovateľovi všeobecne záväznými právnymi predpismi, od ktorých sa zmluvné strany Poskytovateľovi odchýliť. Likvidáciou Sprístupnených informácií sa rozumie ich trvalé (ireverzibilné) vymazanie z ich fyzických nosičov alebo likvidácia samotných fyzických nosičov týchto informácií, a to vrátane všetkých existujúcich kópií. Ak Poskytovateľovi vznikne povinnosť vrátiť alebo zlikvidovať Sprístupnené informácie, vráti alebo zlikviduje všetky Sprístupnené informácie, ako aj všetky deriváty vytvorené spracúvaním Sprístupnených informácií alebo na základe jeho výsledkov a zabezpečí, aby všetky Sprístupnené informácie, vrátane ich kópií, ktoré mu boli v súvislosti s touto Zmluvou poskytnuté alebo ktoré získal pri plnení tejto Zmluvy, boli vymazané zo všetkých sietí, informačných systémov a zariadení Poskytovateľa. Poskytovateľ na žiadosť Objednávateľa písomne potvrdí likvidáciu alebo vrátenie Sprístupnených informácií v ich plnom rozsahu, ktoré obsahuje dátum,  čas a spôsob ich likvidácie alebo vrátenia.
		9. Poskytovateľ je povinný bezodkladne informovať Objednávateľa o všetkých dôležitých skutočnostiach, súvisiacich s plnením predmetu tejto Zmluvy, ktoré môžu ohroziť alebo obmedziť plnenie predmetu Zmluvy zo strany Poskytovateľa, prípadne spôsobiť omeškanie plnenia predmetu tejto Zmluvy. Poskytovateľ je tiež povinný bezodkladne informovať Objednávateľa o akýchkoľvek excesoch z riadneho plnenia tejto Zmluvy, najmä (no nielen) o okolnostiach týkajúcich sa závažného porušenia povinnosti Poskytovateľa v zmysle tejto Zmluvy, ktoré môže mať vplyv na bezpečnosť sietí a informačných systémov Objednávateľa. Následky uvedených excesov a príčiny ich vzniku odstraňujú zmluvné strany spoločne prostredníctvom účinných ochranných alebo nápravných opatrení,
		10. Záväzok Poskytovateľa udeliť, poskytnúť, previesť a/alebo postúpiť na Objednávateľa všetky potrebné licencie, práva alebo súhlasy nevyhnutné na zabezpečenie kontinuity prevádzkovania základnej služby Objednávateľa aj po ukončení tejto Zmluvy je upravený v článku XI. Zmluvy.

# IX.

# SUBDODÁVATEĽ

1. Poskytovateľ sa zaväzuje, že bude plniť predmet tejto Zmluvy osobne, tzn. len prostredníctvom svojich zamestnancov alebo iných osôb v obdobnom pracovnom vzťahu.
2. V prípade, ak Poskytovateľ má v úmysle poveriť plnením predmetu tejto Zmluvy tretiu osobu (Subdodávateľa), je povinný o tejto skutočnosti informovať Objednávateľa a požiadať o jeho písomný súhlas v lehote do 30 dní pred prvým dňom zamýšľaného vykonávania činnosti resp. prác prostredníctvom Subdodávateľa. Spolu so žiadosťou o súhlas predloží Poskytovateľ Objednávateľovi informácie o Subdodávateľovi a doklady potrebné pre jeho činnosť v takom rozsahu, v akom sú potrebné na vykonávanie služby Subdodávateľom, najmä informácie o:
3. identifikácii Subdodávateľa,
4. plánovanom rozsahu zapojenia do vykonávania / plnenia predmetu Zmluvy,
5. účele tohto zapojenia,
6. zdôvodnení zapojenia daného Subdodávateľa,
7. zárukách a primeraných technických a organizačných opatreniach prijatých Subdodávateľom.
8. Bez predchádzajúceho písomného súhlasu Objednávateľa so zapojením Subdodávateľa podľa tohto článku nie je Poskytovateľ oprávnený uzatvoriť so Subdodávateľom zmluvný vzťah týkajúci sa plnenia predmetu tejto Zmluvy Subdodávateľom.
9. V prípade, ak Poskytovateľ poverí plnením predmetu tejto Zmluvy Subdodávateľa, Poskytovateľ zodpovedá v plnom rozsahu za plnenie realizované Subdodávateľom, akoby ich vykonal sám.
10. Poskytovateľ berie na vedomie, že ustanovenia tejto Zmluvy upravujúce zodpovednosť, práva a povinnosti Poskytovateľa sa v rovnakom rozsahu vzťahujú na Subdodávateľa. Poskytovateľ je povinný preukázateľným spôsobom oboznámiť Subdodávateľa s uvedenými právami, povinnosťami a ďalšími skutočnosťami.
11. Subdodávateľ je oprávnený plniť predmet tejto Zmluvy iba osobne, tzn. len prostredníctvom svojich zamestnancov alebo iných osôb v obdobnom pomere, pokiaľ sa zmluvné strany tejto Zmluvy nedohodnú inak.
12. V prípade existencie všeobecného písomného povolenia Objednávateľa so zapojením Subdodávateľa je Poskytovateľ povinný informovať Objednávateľa o akýchkoľvek zamýšľaných zmenách Subdodávateľov tak, aby mal Objednávateľ možnosť účinne namietať voči takýmto zmenám.

1. V zmluve so Subdodávateľom musí Poskytovateľ dohodnúť priame právo Objednávateľa vykonať u Subdodávateľa audit alebo kontrolu v takom rozsahu, v akom je Objednávateľ oprávnený vykonať audit alebo kontrolu u Poskytovateľa. Výkonom auditu alebo kontroly u Subdodávateľa môže Objednávateľ poveriť Poskytovateľa; v uvedenom prípade Poskytovateľ dokumentuje všetky audity a kontroly, ktoré na žiadosť Objednávateľa vykonal u Subdodávateľa, a na žiadosť ju predloží Objednávateľovi. Poskytovateľ bezodkladne informuje Objednávateľa o akýchkoľvek nedostatkoch zistených u Subdodávateľa.
2. Poskytovateľ sa zaväzuje, že vo vzťahu k výkonu činností Subdodávateľov zabezpečí konzistentnú úroveň ochrany Sprístupnených informácií tak, ako by ich v súlade s touto Zmluvou vykonával Poskytovateľ. Za akékoľvek konanie alebo opomenutie Subdodávateľa, najmä pokiaľ je v rozpore s právnymi predpismi alebo s touto Zmluvou, zodpovedá v plnom rozsahu Poskytovateľ.
3. Zoznam Subdodávateľov schválených pre plnenie tejto Zmluvy je uvedený v Prílohe č. 10 Zmluvy. Na subdodávateľov uvedených v danej prílohe sa nevzťahujú povinnosti Poskytovateľa vyplývajúce z bodu 2 a 3 tohto článku.

# X.

#  AUDIT KYBERNETICKEJ BEZPEČNOSTI

## Objednávateľ má právo vykonať u  Poskytovateľa kontrolu plnenia Zmluvy a dodržiavania záväzkov vyplývajúcich z tejto Zmluvy a požiadaviek právnych predpisov zameraných na zabezpečenie kybernetickej bezpečnosti v zmysle ZoKB (ďalej len “audit”). V prípade, ak Objednávateľ nevykoná audit sám, môže vykonaním auditu poveriť tretiu stranu, ktorá bude zaviazaná povinnosťou mlčanlivosti v rozsahu, v akom je k mlčanlivosti zaviazaný Objednávateľ. Poskytovateľ poskytne Objednávateľovi všetky potrebné informácie a podklady na preukázanie súladu s požiadavkami ZoKB a Vyhláškou o bezpečnostných opatreniach, ako aj preukázanie súladu s touto Zmluvou (ďalej len „Relevantná dokumentácia“). Audit je vykonávaný podľa potreby Objednávateľa, inak spravidla raz za rok, ak sa Zmluvné strany nedohodnú inak.

## V priebehu auditu poskytuje Poskytovateľ Objednávateľovi alebo Objednávateľom poverenému audítorovi náležitú súčinnosť, najmä:

1. Relevantnú dokumentáciu, najmä (nie však výlučne) interné smernice a iné relevantné predpisy, komunikáciu medzi Objednávateľom a Poskytovateľom zaznamenanú podľa tejto zmluvy, zmluvy medzi Poskytovateľom a Subdodávateľmi a iné podklady preukazujúce riadne plnenie požiadaviek vyplývajúcich z príslušných právnych predpisov a tejto Zmluvy,
2. ďalšie informácie vyžiadané Objednávateľom a týkajúce sa plnenia predmetu tejto Zmluvy Poskytovateľom, a to bez zbytočného odkladu, najneskôr však do 5 pracovných dní od doručenia žiadosti Objednávateľa,
3. zodpovedajúce priestory a inú primeranú podporu počas vykonávania auditu, pokiaľ to objednávateľ požaduje,
4. na žiadosť sprostredkovaný prístup pre Objednávateľa do všetkých informačných systémov a sietí Poskytovateľa alebo Subdodávateľa, ktoré súvisia s povinnosťami Poskytovateľa uvedenými v tejto Zmluve, alebo v ktorých sú spracovávané, prenášané alebo ukladané údaje Objednávateľa. Sprostredkovaný prístup pre Objednávateľa sa vykonáva za prítomnosti určeného zamestnanca Poskytovateľa alebo Subdodávateľa. Za sprostredkovaný prístup pre Objednávateľa sa nepovažuje samostatný prístup Objednávateľa a povinné poskytnutie prístupových údajov pre Objednávateľa.

## Audit u Poskytovateľa alebo Subdodávateľa, ktorý musí byť oznámený s dostatočným časovým predstihom, nesmie neprimerane zasahovať do činností Poskytovateľa alebo Subdodávateľa. Objednávateľ sa zaväzuje zachovávať mlčanlivosť o všetkých skutočnostiach zistených počas auditu okrem informácií potrebných na uplatňovanie práv Objednávateľa voči Poskytovateľovi alebo Subdodávateľovi, prípadne v rozsahu potrebnom na uplatňovanie práv Objednávateľa voči tretím stranám (napríklad voči štátnym orgánom).

## Náklady, ktoré v súvislosti s auditom vzniknú Objednávateľovi, znáša Objednávateľ, ak tieto náklady nie sú spojené s porušením povinnosti zo strany Poskytovateľa. Náklady, ktoré v súvislosti s auditom vzniknú Poskytovateľovi, znáša Poskytovateľ.

# XI.

# LICENČNÉ USTANOVENIA A UŽÍVATEĽSKÉ PRÁVA

1. Na základe Zmluvy o dielo Poskytovateľ udelil Objednávateľovi nevýhradnú a časovo a územne neobmedzenú licenciu na používanie Systému v rozsahu Custom softvéru vytvoreného a/alebo dodaného Poskytovateľom v rámci plnenia Zmluvy o dielo, a to v rozsahu a v súlade s účelom tejto Zmluvy o dielo (ďalej len „**Licencia**“). Poskytovateľ súčasne udelil Objednávateľovi aj právo na poskytovanie Licencie na používanie Systému v rozsahu Custom softvéru tretím osobám, a to za podmienky, že tretia osoba bude používať Systém výlučne za účelom poskytovania služieb pre Objednávateľa.
2. Zmluvné strany sa dohodli, že v prípade ak Poskytovateľ v rámci plnenia predmetu tejto Zmluvy vytvorí a dodá a/alebo implementuje Objednávateľovi dielo - Systém, vo vzťahu ku ktorému Poskytovateľ je alebo bude oprávneným držiteľom akýchkoľvek práv duševného vlastníctva podľa príslušných aplikovateľných právnych predpisov (ďalej len „**Autorské dielo**“), Poskytovateľ touto Zmluvou Objednávateľovi udeľuje právo na používanie Autorského diela v rozsahu Licencie podľa bodu 1. tohto článku Zmluvy. Poskytovateľ súčasne týmto udeľuje Objednávateľovi aj právo na poskytnutie súhlasu tretím stranám na použitie Autorského diela, ku ktorému je Poskytovateľ držiteľom alebo poskytovateľom práv na jeho používanie, a to v rozsahu udelenej Licencie a za podmienky, že tretia osoba použije Autorské dielo výlučne za účelom poskytovania služby pre Objednávateľa.
3. Zmluvné strany sa ďalej dohodli, že Objednávateľ má právo Autorské dielo, ako aj technické riešenia v ňom zachytené alebo zobrazené, meniť, upravovať, modifikovať alebo rozširovať ich funkcionalitu (ďalej len „**Úpravy Autorského diela**“) bez zásahu do zdrojových kódov Systému, má právo na vyhotovenie rozmnoženín Autorského diela pre účely vlastného použitia u Objednávateľa alebo archivácie a na spracovanie Autorského diela jeho spojením s iným dielom, ako aj zaradenie Autorského diela do súborného diela, pričom vykonaním Úprav Autorského diela môže poveriť aj tretiu osobu.
4. Zmluvné strany sa súčasne dohodli, že v prípade ak nastane niektorá zo skutočností - podmienok pre vydanie a nadobudnutie zdrojových kódov Systému špecifikovaných v (Zmluve o zdrojových kódoch ALT. v Zmluve o dielo) alebo Objednávateľ odstúpi od tejto Zmluvy podľa článku XV. bod 8. Zmluvy, Objednávateľ alebo ním poverená tretia osoba bude oprávnená za účelom vykonania Úprav Autorského diela zasiahnuť do zdrojových kódov Systému, a to v súlade s podmienkami dohodnutými v (Zmluve o zdrojových kódoch ALT. Zmluve o dielo). Pre vylúčenie pochybností, v prípade nadobudnutia zdrojového kódu Poskytovateľ touto Zmluvou udeľuje Objednávateľovi bezodplatnú licenciu na používanie zdrojového kódu k Systému minimálne v rozsahu potrebnom na jeho používanie, údržbu, vývoj, ako aj úpravu zdrojových kódov k Systému na neobmedzené časové obdobie a bez územného obmedzenia, ktorá nadobudne účinnosť dňom keď nastane niektorá zo skutočností - podmienok pre vydanie a nadobudnutie zdrojových kódov k Systému špecifikovaných v Zmluve o zdrojových kódov alebo dňom účinnosti odstúpenia od tejto Zmluvy podľa článku XV. bod 8. Zmluvy.
	* + 1. V prípade, že v rámci plnenia predmetu tejto Zmluvy Poskytovateľ dodá a/alebo implementuje počítačový program, databázu alebo akékoľvek iné autorské dielo, vo vzťahu ku ktorému Poskytovateľ nie je držiteľom alebo poskytovateľom práv na jeho používanie, je Poskytovateľ povinný zabezpečiť práva na jeho používanie (u príslušného držiteľa alebo poskytovateľa týchto práv) pre Objednávateľa v rozsahu podľa bodu 1 tohto článku Zmluvy. Splnenie tejto povinnosti je Poskytovateľ povinný Objednávateľovi riadne preukázať pred odovzdaním diela. Nesplnenie tejto povinnosti sa považuje za podstatné porušenie tejto Zmluvy a môže byť dôvodom na neprevzatie diela Objednávateľom z dôvodu neúplnosti.
			2. Poskytovateľ prehlasuje, že plnením predmetu tejto Zmluvy neporušuje autorské práva, resp. iné práva duševného vlastníctva tretích osôb a je oprávnený s prípadnými autorskými právami, resp. s iným právami duševného vlastníctva, nakladať v rozsahu uvedenom v tejto Zmluve.
			3. Odmena za poskytnutie oprávnení podľa predchádzajúcich bodov je zahrnutá v cene podľa tejto Zmluvy.
			4. Poskytovateľ vyhlasuje, že má práva k Systému, ktoré nie sú zaťažené takými právami tretích osôb, ktoré by znemožňovali riadny výkon licencie, inak zodpovedá za škodu tým spôsobenú. Poskytovateľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva, ako aj ochranu práv vyplývajúcich Objednávateľovi z poskytnutej licencie, k čomu sa Objednávateľ zaväzuje poskytnúť Poskytovateľ potrebnú súčinnosť.
			5. Poskytovateľ vyhlasuje, že v zmysle platného znenia Zákona o dani z príjmov č. 595/2003 Z. z. je konečným príjemcom príjmov podľa tejto rámcovej zmluvy, t.j. osoba, ktorej plynie príjem v jej vlastný prospech a má právo využívať tento príjem neobmedzene bez zmluvnej alebo inej právnej povinnosti previesť tento príjem na inú osobu. Poskytovateľ zároveň vyhlasuje, že sa nepovažuje za osobu, ktorá koná ako sprostredkovateľ za inú osobu.

**XII.**

**ZODPOVEDNOSŤ ZA VADY A ZÁRUKA**

1. Poskytovateľ zodpovedá za bezchybné vykonávanie služieb, ktoré tvoria predmet tejto Zmluvy, ako aj za to, že tieto služby vykonáva v súlade so všeobecne záväznými právnymi predpismi a technickými normami.
2. Poskytovateľ poskytuje na výsledky plnenia služieb podľa článku IV. bod 3 záruku v trvaní dvadsaťštyri (24) mesiacov. Záručná doba začína plynúť odo dňa prevzatia výsledku služby Objednávateľom. Počas záručnej doby vzniká Objednávateľovi právo požadovať a Poskytovateľovi povinnosť bezplatne odstrániť vzniknuté Vady.
3. Objednávateľ je oprávnený u Poskytovateľa písomne reklamovať Vadu poskytnutej služby. Poskytovateľ je povinný Vadu odstrániť bez zbytočného odkladu a dodržať termíny odstránenia Vady, uvedené v článku IV. bod 2. tejto Zmluvy.
4. V prípade, ak Poskytovateľ neodstráni Vadu, ktorá bola Objednávateľom riadne oznámená, a funkčnosť dodaného Systému tak, ako bola popísaná v používateľskej, produktovej alebo technickej dokumentácii je vážne poškodená, alebo naďalej neplní svoje funkcie, alebo je Vada neodstrániteľná, pričom Vada  je spôsobená chybou Systému, má Objednávateľ právo požadovať primerané zníženie cien služieb (zľavu) za dobu tejto nefunkčnosti, od momentu oznámenia reklamovanej Vady do doby jej odstránenia, až do výšky celkovej ceny podľa článku V. bod 1. Zmluvy.

**XIII.**

**ZMLUVNÉ SANKCIE**

1. V prípade akéhokoľvek omeškania Poskytovateľa s plnením služieb, uvedených v článku I. bod 1. písm. a) a/alebo písm. b) v termínoch uvedených v tejto Zmluve, je Objednávateľ oprávnený fakturovať Poskytovateľ zmluvnú pokutu vo výške 0,3 % z ceny služieb podľa článku V bod 1 za príslušný kalendárny štvrťrok, v ktorom došlo k omeškaniu, a to za každý aj začatý deň omeškania, ak sú termíny uvedené alebo dohodnuté v dňoch.
2. V prípade akéhokoľvek omeškania Poskytovateľa s plnením služieb uvedených v článku I. bod 1. písm. c) a d) v termínoch uvedených v tejto Zmluve alebo v príslušnej čiastkovej zmluve, je Objednávateľ oprávnený fakturovať Poskytovateľovi zmluvnú pokutu vo výške 0,3 % z celkovej ceny plnenia čiastkovej zmluvy, určenej v zmysle článku V. bod 2 tejto Zmluvy, a to za každý aj začatý deň omeškania.
3. V prípade omeškania so splnením peňažného záväzku je veriteľ oprávnený fakturovať dlžníkovi úrok z omeškania vo výške 0,02% z dlžnej sumy za každý deň omeškania.
4. Objednávateľ je oprávnený fakturovať Poskytovateľovi zmluvnú pokutu vo výške 5 000,- EUR (slovom: päťtisíc eur) za každé iné porušenie povinností podľa tejto Zmluvy, okrem povinností zabezpečených zmluvnou pokutou v zmysle bodu 1 a 2 tohto článku, najmä za porušenie povinností Poskytovateľa v oblasti kybernetickej bezpečnosti uvedených v článku VIII. Zmluvy.
5. Uplatnením nároku na zaplatenie zmluvnej pokuty nie je dotknuté právo zmluvnej strany na náhradu preukázateľnej škody, prevyšujúcej výšku zmluvnej pokuty.

**XIV.**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

# Zmluvné strany sú si vedomé toho, že v rámci plnenia tejto Zmluvy môžu oni alebo ich zamestnanci či zmluvní partneri, získať vedomou činnosťou druhej zmluvnej strany alebo jej opomenutím prístup k dôverným informáciám tejto druhej zmluvnej strany.

# Za účelom ochrany dôverných informácií, ktoré budú medzi zmluvnými stranami v rámci plnenia predmetu tejto Zmluvy poskytnuté a/alebo sprístupnené, zmluvné strany sa zaväzujú uzavrieť Dohodu o zachovaní mlčanlivosti, a to podľa vzoru uvedeného v prílohe č. 6 tejto Zmluvy.

1. V prípade, že Poskytovateľ poskytuje Objednávateľovi osobné  údaje dotknutých osôb (tak ako ich definujú platné právne predpisy o ochrane osobných údajov), Poskytovateľ vyhlasuje, že disponuje primeraným právnym základom na toto poskytnutie osobných údajov, pričom príslušné dotknuté osoby vopred informoval o poskytnutí ich osobných údajov Objednávateľovi, ako aj o tom, že informácie o spracúvaní osobných údajov v informačných systémoch Objednávateľa sú zverejnené na webovom sídle Objednávateľa (http://www.eustream.sk). Poskytovateľ sa zaväzuje kedykoľvek na žiadosť Objednávateľa existenciu primeraného právneho základu preukázať.

**XV.**

**TRVANIE A UKONČENIE ZMLUVY**

1. Táto Zmluva sa uzatvára na dobu určitú do .........................
2. Táto Zmluva nadobúda platnosť dňom podpísania oboma zmluvnými stranami a účinnosť .........
3. Zmluvné strany sa dohodli, že Objednávateľ má právo požiadať o predĺženie doby platnosti tejto Zmluvy, pričom v prípade uplatnenia práva Objednávateľa sa doba platnosti tejto Zmluvy automaticky predlžuje o päť (5) rokov. Objednávateľ svoje právo na predĺženie doby platnosti tejto Zmluvy uplatní vo forme písomného oznámenia, ktoré odošle Poskytovateľovi najneskôr 3 mesiace pred uplynutím pôvodnej doby platnosti Zmluvy. V prípade predĺženia doby platnosti tejto Zmluvy zmluvné podmienky zostávajú v platnosti bez zmeny.
4. Platnosť tejto Zmluvy môže byť ukončená:
5. písomnou dohodou zmluvných strán;
6. zánikom niektorej zo zmluvných strán bez právneho nástupcu;
7. výpoveďou podľa bodu 5. tohto článku Zmluvy;
8. odstúpením od Zmluvy podľa bodu 6. alebo bodu 7. tohto článku Zmluvy;
9. uplynutím doby platnosti Zmluvy.
10. Objednávateľ je oprávnený túto Zmluvu ukončiť aj pred uplynutím doby jej platnosti písomnou výpoveďou bez uvedenia dôvodov s dvanásť mesačnou (12) výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane. Ak sa zmluvné strany nedohodnú inak, tak služby poskytované na základe tejto Zmluvy podľa článku IV. bod 1. a 2. tejto Zmluvy, ktoré boli vyfakturované alebo uhradené pred doručením výpovede a služby podľa článku IV. bod 3. a 4. tejto Zmluvy, ktorých realizácia bola zmluvnými stranami odsúhlasená alebo začatá na základe uzavretej čiastkovej zmluvy pred doručením výpovede, budú poskytované do ich riadneho splnenia podľa podmienok tejto Zmluvy.
11. Ktorákoľvek zo zmluvných strán je oprávnená odstúpiť od tejto Zmluvy a/alebo čiastkovej zmluvy v prípadoch stanovených touto Zmluvou alebo Obchodným zákonníkom, najmä však v prípade ak druhá zmluvná strana podstatne poruší svoje zmluvné povinnosti vyplývajúce z tejto Zmluvy a/alebo z príslušnej čiastkovej zmluvy. Právne účinky odstúpenia od Zmluvy a/alebo čiastkovej zmluvy z dôvodu podstatného porušenia nastávajú dňom doručenia písomného oznámenia o odstúpení druhej zmluvnej strane. Zmluvné strany sa dohodli, že za podstatné porušenie zmluvných povinností sa považuje porušenie akejkoľvek povinnosti, vyplývajúcej z tejto Zmluvy a/alebo čiastkovej zmluvy, ktoré nebude napravené ani v dodatočnej primeranej lehote stanovenej druhou zmluvnou stranou.
12. Zmluvné strany sa dohodli, že Objednávateľ je oprávnený odstúpiť od tejto Zmluvy s účinnosťou odo dňa doručenia písomného odstúpenia od Zmluvy Poskytovateľovi aj v prípade, ak nastane Insolvenčná udalosť a/alebo Prekážka plnenia zmluvy (ako sú definované v tejto Zmluve). Poskytovateľ je povinný písomne oznámiť Objednávateľovi hrozbu a vznik Insolvenčnej udalosti a/alebo Prekážky plnenia zmluvy spolu s jej dôsledkami a predpokladaným časom jej trvania. Správu je povinný Poskytovateľ podať bez zbytočného odkladu po tom, čo sa o Insolvenčnej udalosti a/alebo Prekážke plnenia zmluvy dozvedel alebo pri náležitej starostlivosti mohol dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku Insolvenčnej udalosti a/alebo Prekážky plnenia zmluvy znáša Poskytovateľ.

**XVI.**

**PREVOD PRÁV A POVINNOSTÍ**

1. Zmluvné strany sa dohodli, že žiadna zmluvná strana nesmie previesť svoje práva vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný.

**XVII.**

**RIEŠENIE SPOROV**

1. Zmluvné strany sa zaväzujú, že v prípade sporov o obsah a plnenie tejto Zmluvy vynaložia všetko úsilie, ktoré je možné od nich spravodlivo požadovať, k tomu, aby tieto spory boli vyriešené cestou zmieru, najmä, aby boli odstránené okolnosti vedúce k vzniku práva od Zmluvy odstúpiť alebo okolností spôsobujúcich jej neplatnosť.
2. Ak sa zmluvné strany nedohodnú na spôsobe riešenia vzájomného sporu, má každá zo zmluvných strán právo predložiť spor na rozhodnutie príslušnému súdu.

**XVIII.**

**ZÁVEREČNÉ USTANOVENIA**

1. Pokiaľ nie je v Zmluve uvedené inak, platia pre tento zmluvný vzťah ustanovenia právneho poriadku Slovenskej republiky, najmä zákona č. 513/1991 Zb. Obchodný zákonník v platnom znení.
2. Akékoľvek zmeny zmluvy podliehajú vzájomnému písomnému odsúhlaseniu oboch zmluvných strán formou písomného dodatku k tejto Zmluve.
3. V prípade, že by sa niektoré ustanovenia tejto Zmluvy stali neplatnými alebo neúčinnými, alebo ak by sa v dôsledku legislatívnych zmien dostali niektoré z ustanovení tejto Zmluvy do rozporu s platným právnym poriadkom Slovenskej republiky, nie je týmto dotknutá platnosť a účinnosť zostávajúcich ustanovení tejto Zmluvy. Namiesto neplatného alebo neúčinného ustanovenia platia za zmluvne dohodnuté tie ustanovenia, ktoré sa svojim zmyslom a účelom neplatnému alebo neúčinnému ustanoveniu Zmluvy najviac približujú.
4. Zmluvné strany si môžu v príslušných čiastkových zmluvách individuálne dohodnúť aj iné podmienky, ako sa uvádzajú v tejto Zmluve. Takto dohodnuté podmienky sú potom platné len pre príslušnú čiastkovú zmluvu a majú prednosť pred ustanoveniami tejto Zmluvy.
5. Táto Zmluva vrátane príloh je vyhotovená v štyroch rovnopisoch v slovenskom jazyku, pre každú zmluvnú stranu po dva rovnopisy.
6. Zmluvné strany výslovne prehlasujú, že táto Zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.
7. Zmluvné strany prehlasujú, že podpisom tejto Zmluvy prevzali aj prílohy, ktoré sú neoddeliteľnou súčasťou tejto Zmluvy.

**Prílohy:**

Prílohe č. 1 Žiadosť o zmenu a/alebo úpravu Systému

Príloha č. 2 Špecifikácia ceny

Príloha č. 3 Protokol o poskytnutí služieb

Príloha č. 4 Náležitosti faktúry

Príloha č. 5 Zmluvu o pripojení externých subjektov

Príloha č. 6 Dohoda o zachovaní mlčanlivosti

Príloha č. 7 Bezpečnostné politiky a opatrenia na zabezpečenie kybernetickej bezpečnosti

Príloha č. 8 Hlásenie kybernetických bezpečnostných incidentov

Príloha č. 9 Zoznam osôb s prístupom k údajom a informáciám

Príloha č. 10 Zoznam subdodávateľov

Príloha č. 11 Zoznam Podporného softvéru Poskytovateľa

Príloha č. 12 Zoznam Podporného softvéru Objednávateľa

Za Objednávateľa: Za Poskytovateľa:

V Bratislave, dňa: ....................... V ...................., dňa: .................................

..............................................

............................................. .............................................